شەفەق نیوز/ شەش کەس لەلای کەمەو گیان لەدەسدان و زیاتر لە ١٢ کەس بیسەروشۊن بوین، دویای رمیان کەژیگ لە یەخەگە، لەناو پلەی گەرمی زیاتر لە ئاست خوەی لە باکوور ئیتاڵیا.
دویای یەک رووژ لە بەرزەوبوین پلەی گەرمی، لە ناوچەی فینیتۆ ک لە چەن شوینیگ لە ٤٠ پلەی سیلیزی رەد کرد، ئەو رمیان یەخە دەسوەپی کرد.
پلەی گەرمی لە لویتکەی کویەی مارنولادا رەسیە نزیکەی ١٠ پلەی سیلیزی، وهەمیشە لەبان کویەیل ئەلب گەرمیەگە ها خوار رچکیان ( ٠ سیلیزی)
وەگەرد کوشیای و بیسەروشۊنەیل، هەمیش هەشت کەس زەخمدار بوینە.
بەرزی کویەی مارمولادا رەسێدە ٣٣٤٣ مەتر بان ئاست دەریا، ک بوودە یەکیگ لە بەرزترین زنجیرە کویەیل دولۆمیت لە ئیتاڵیا.
